open-index/open-wikipedia-markdown huggingface dataset:
MS «Tyrving» (2007)

__NOTOC__
**MS «Tyrving»** (tidligere **MS «Strandafjord»**) er en katamaran bygget i 2002 for Torghatten Trafikkselskap. Båten er nå eid av Norled.

## Teknisk informasjon
*Byggeår: 2002
*Bygget av: Oma Baatbyggeri, Stord, Norge. (byggenummer 516)
*Skrog fra: Båtservice Mandal Verft (byggnummer 27)
*Brutto RT: 224
*Netto RT: 79
*Lengde: 25,866 meter
*Bredde: 9,000 meter
*Dybde: 3,350 meter

*Passasjerkapasitet: 180
*Motor: 2x MTU 12V 2000M72

## Historie
*April 2002: Levert som **«Strandafjord»** fra Oma Baatbyggeri AS, Stord til Torghatten Trafikkselskap ASA, Brønnøysund.
*Mai 2002: Satt inn i rutetrafikk i Rogaland på oppdrag fra Kolumbus.
*Desember 2006: Avsluttet rutetrafikk i Rogaland etter tap av anbudskonkurranse.
*Mars 2007: Satt inn på Ekspressruten Stavanger-Bergen for å konkurrere med Flaggruten. Ekspressruten Stavanger–Bergen gav opp etter en måned.
*Mai 2007: Leid ut til Tide Sjø AS, Bergen. Satt inn i trafikk i Flaggruten.
*September 2007: Solgt til Tide Sjø AS, Bergen. Tauet til Oma Baatbyggeri AS for ombygging og motorskifte. Kom etter det tilbake til Flaggruten.
*November 2007: Omdøpt til MS «Tyrving», og gikk i Flaggruten mellom Bergen og Stavanger til ruten ble nedlagt ved utgangen av 2013.

## Kilder
* 
*Norsk Ordinært Skipsregister
*Tide Sjøs rutehefte for ferje og snøggbåtar 2007.

## Eksterne lenker
* 
*
Diplopi

**Diplopia**, i alminnelig tale omtalt som **dobbeltsyn**, er en tilstand hvor objekter i synsfeltet oppfattes dobbelt. Objektene kan være forskutt horisontalt, vertikalt eller diagonalt. Diplopi kan oppstå som følge av en rekke sykdommer i øyet, synsbanene og sentralnervesystemet.

## Binocular diplopia

Binocular diplopia er dobbelsyn som fremkommer ved at øynene ikke treffer samme punkt som ved Esotropia der øynene peker mot hverandre og Exotropia der øynene peker fra hverandre. I dagligtale omtalles dette som å skjele. I slike tilfeller der fovea, «skarpsynet», i det ene øye er rettet mot det ønskede objektet og fovea i det andre øyet er rettet mot noe annet, mer eller mindre til siden, vil pasienten kunne oppfatte dette som to bilder. 

## Monocular diplopia

I mer sjeldene tilfeller kan en også opplevde dobbelsyn selv i ett enkelt øye – **monocular diplopia**, «enøyet dobbeltsyn», eller der pasienten opplever en rekke bilder som flyter i hverandre – **monocular polyopia**, «enøyet multisyn».
Internasjonalt farvann

**Internasjonalt farvann** (latin: *mare liberum*, «fritt hav») kalles havområdet som ikke inngår i noen stats territorialfarvann og er områder utenfor noen stats jurisdiksjon. Der gjelder derfor ingen nasjonale lover, hvilket har blitt utnyttet for blant annet sendinger fra piratradio, kasinovirksomhet, smugling av ulovlige varer som narkotika og ansvarsavskrivelse for oljeutslipp. De senere år har man dog gjennom internasjonale avtaler og konvensjoner regulert også hva man kan gjøre og ikke gjøre i internasjonalt farvann.

Kyststatene kan erklære en økonomisk sone ut til 200 nautiske mil fra grunnlinjen. I den økonomiske sonen har kystsonen enerett til naturressursene i sjøen, på og under havbunnen, for eksempel fisk og olje. Kyststaten har ikke full suverenitet eller jurisdiksjon i den økonomiske sonen, og i andre sammenhenger enn utnyttelse av naturressurser er den internasjonalt farvann.

Skip som seiler i internasjonalt farvann er generelt under jurisdiksjon til det flagg det eventuelt seiler under. Hvis et skip imidlertid er involvert i en kriminell aktivitet, som piratvirksomhet, kan enhver nasjon utøve jurisdiksjon under doktrinen om universell jurisdiksjon.

## Se også
* Havrettskonvensjonen

## Referanser


## Eksterne lenker
* «Havrett», *FN-sambandet*
* «Internasjonalt farvann», *Kartverket*
* «Maritime grenser» , *Kartverket*
* «Norges maritime grenser», *BarentsWatch*
MS «Vindafjord» (2002)

**MS «Aigues de Formentera»** er en katamaran bygget i 2002 for Torghatten Trafikkselskap som **MS «Vindafjord»**. Senere ble den solgt til Tide Sjø AS, nå Norled, og omdøpt til MS «Tidebris». Båten trafikkerte i perioden 2007 til 2013 Flaggruten mellom Stavanger og Bergen sammen med MS «Tideadmiral» og MS «Tyrving». I 2015 ble skipet solgt til et selskap i Tyskland og fikk navnet MS **«**Seewind 2**»**. I 2018 ble skipet solgt til Spania og fikk navnet «Aigues de Formentera».

## Teknisk informasjon
*Byggeår: 2002
*Bygget av: Båtservice Mandal AS, Mandal, Norge. (byggenr. 26)
*Brutto RT: 224
*Netto RT: 79
*Lengde: 27,25meter
*Bredde: 9 000 meter
*Dybde: 3 650 meter
*Fart: 30 knop
*Personbilkapasitet: 0
*Passasjerkapasitet: 180
*Motor: 2 x MTU 12V 2000 M72

## Historie
*2002: april: Levert fra Båtservice Mandal AS, Mandal til Torghatten Trafikkselskap ASA, Brønnøysund, som **MS «Vindafjord»**
*2002: mai: Satt inn i trafikk i Rogaland på oppdrag fra Kolumbus i rute Stavanger–Sand–Sauda
*2006: desember: Avslutter trafikken i Rogaland etter tap i anbudskonkurranse.
*2007: januar: Båten går i opplag
*2007: april: Satt inn på Ekspressruten Stavanger–Bergen som skal konkurrere mot Flaggruten
*2007: mai: Ekspressruten Stavanger-Bergen legges ned etter hard konkurranse fra Flaggruten. Båten går i opplag.
*2007: september: Leid ut til Tide Sjø AS. satt inn i trafikk i Flaggruten
*2008: august: Solgt til Tide Sjø AS. Omdøpt til **MS «Tidebris»**
*2013: 30. desember. Siste tur med Flaggruten, som ble lagt ned.
*2015: Solgt til North Frisian Offshore 2 Gmbh & Co. KG, Pellworm, Tyskland. Omdøpt "Seewind 2".
*2018: Solgt til MediterràneaPitiusa, Spania. Omdøpt AIGUES DE FORMENTERA

## Relaterte artikler
*Søsterskipet MS «Strandafjord»

## Referanser


## Kilder
*Norsk Ordinært Skipsregister
*Kolumbus Rutehefte for hurtigbåtruter 2006.
* 

## Eksterne lenker
* 
*
Leo Sexton

**Leo Joseph Sexton** (født 27. august 1909 i Danvers, Massachusetts, død 6. september 1968 i Perry, Oklahoma) var en amerikansk kulestøter.

Under OL 1932 i Los Angeles tok han gull med et støt på 16,00 m, ny olympisk rekord. 
## OL-medaljer
* 1932  Los Angeles -  **Gull** i friidrett, kulestøt

## Eksterne lenker
*
Rambouillet-avtalen

**Rambouillet-avtalen** var et forslag i 1999 til fredsavtale under Kosovokrigen, mellom daværende Jugoslavia og en delegasjon bestående av etniske albanere fra Kosovo. Avtalen ble satt opp av NATO og kalt opp etter Château de Rambouillet hvor forhandlingene ble påbegynt. 

Jugoslavia avslo å undertegne avtalen. NATO startet deretter sine bomberaid i operasjonen Operation Allied Force. Jugoslavias begrunnelse for sitt avslag var bestemmelsene om Kosovos autonomi, og dessuten NATOs krav om ubegrenset tilgang for sine soldater til hele Jugoslavia.

Forhandlingene i Rambouillet varte fra 6. februar 1999 og til 22. februar. De ble sluttført i Paris mellom 15. og 23. mars 1999. 
## Referanser


## Eksterne lenker
* Den fulle Rambouillet-avtalen
* Svar på avtalen
Château de Rambouillet

**Château de Rambouillet** er den franske presidentens feriehus som ligger i byen Rambouillet 50 km sørvest for Paris, i departementet Yvelines. 

Slottet ble bygget som en festning i 1368, men utvidet i renessansen. Slottet var eid av marquis de Rambouillet i Ludvig XIII av Frankrike sin regjeringstid. I 1783 ble eiendommen overtatt av Ludvig XVI av Frankrike. Slottet ble også benyttet av Napoleon for rekreasjon. Det første G6-møtet ble avholdt her i regi av Valéry Giscard d'Estaing i november 1975. Slottet var også åsted for forhandlingene om Rambouillet-avtalen i 1999.
Rambouillet

**Rambouillet** er en kommune i de sørvestlige forstedene til Paris i Frankrike, men har status som by. Byen ligger 44,3&nbsp;km fra sentrum av Paris, og er *[[sous-préfecture]]* (underprefektur) i departementet Yvelines.

Rambouillet er kjent for den store Rambouilletskogen, i tillegg til Château de Rambouillet, som har vært vertskap for flere internasjonale toppmøter. Grunnet byens plassering nær både Paris og Versailles, har Rambouillet av og til vært sete for regjeringen.

## Historie
Rambouillet var i søkelyset under Kosovokrigen da partene møttes her sammen med NATO. Møtet skulle gjøre slutt på krisen, der Kosovo skulle få selvstyre, de jugoslaviske paramilitære styrkene skulle legge ned våpene og NATOs fredsstyrker skulle få innpass i Kosovo. Den jugoslaviske regjeringen nektet imidlertid å skrive under på Rambouillet-avtalen, og ville utstede selvstyre til Kosovo. Dette ble begynnelsen på Kosovokrigen, og NATOs reaksjon på at Jugoslavia ikke skrev under på avtalen var å bombardere landet i perioden mars til juni 1999.

## Befolkningsutvikling
***Antall innbyggere i kommunen Rambouillet***

## Referanser


## Eksterne lenker
*
Smørbukk (karamell)

**Smørbukk** er navnet på en fløtekaramell som ble lansert av Bergene i 1935. Ifølge Nidar selges det ca. 100 millioner stk av disse karamellene hvert år.

Siden 1935 har den samme karamelloppskriften ligget til grunn for produksjonen. Fortsatt krever produksjonen en god del håndverk. Karamelldeigen kokes først i kobberkjeler, rulles ut og kuttes deretter i biter. I dag skjer produksjonen på Nidars fabrikk i Trondheim.

I 2010 ble Smørbukk Original relansert. De fornyet deler av produksjonsutstyret og fettsammensetningen i oppskriften, og lager nå Smørbukk med større andel meierismør. De ønsket med dette en mykere karamell som var mer lik fra produksjon til produksjon.

Smørbukk selges i flere varianter, både som den originale fløtekaramellen og en nyere sjokoladekaramell.

Sjokoladekaramellen gikk ut av produksjon på seint 2000-2010 tallet, i ettertid har den kommet inn som smågodt og i Nidar favoritter, men ikke som egen pose.

## Referanser
Jurij Bilonoh

**Jurij Hryhorovytsj Bilonoh** (ukrainsk *Юрій Григорович Білоног*, født 9. mars 1974 i Bilopillja, Sumy) er en ukrainsk kulestøter. Han vant gull i øvelsen under OL 2004 i Athen. Etter en retest i 2012, av urinprøven fra 2004, ble det funnet spor etter det syntetiske anabole steroidet Oxandrolon. Han ble dermed fratatt gullmedaljen, og tittelen.. Under OL 2000 i Sydney kom han på femteplass. 

Han har en gullmedalje fra EM 2002 i München.

## Referanser


## Eksterne lenker
*
Corylus chinensis

***Corylus chinensis*** er en kinesisk hasselart.

Den er et løvfellende tre som blir opptil 40 m høyt. Barken er gråbrun og oppsprukket. Kvistene er purpurbrune. Bladene er eggformede, 8–18 cm lange, 6–12 cm brede og dobbelt sagtannede. Nøttene er omgitt av en hams og er 1–1,5 cm i diameter.

Arten vokser i skog på fuktige fjellskråninger 1200–3500 moh. i Gansu, Guizhou, Hubei, Shaanxi, sørvestlige Sichuan, Den autonome region Tibet og nordvestlige Yunnan.

## Litteratur
* 
* 

## Eksterne lenker
*
Soria Moria-erklæringen

**Soria Moria-erklæringen** var en politisk avtale som lå til grunn for Jens Stoltenbergs andre regjering. I dette dokumentet erklærte de tre  samarbeidende partiene Arbeiderpartiet, Senterpartiet og Sosialistisk Venstreparti hva koalisjonsregjeringen skulle prioritere å satse på.

Etter valgseieren 12. september 2005 ble de tre partiene enige om å innlede regjeringsforhandlinger på Soria Moria hotell og konferansesenter. Forhandlingene begynte 26. september og ble avsluttet med en pressekonferanse der regjeringserklæringen ble presentert den 13. oktober.

Blant temaene det ble forhandlet om var:

*petroleumsvirksomhet i Barentshavet,
*norsk landbruks vilkår, blant annet i forbindelse med de samtidig pågående forhandlingene i Verdens handelsorganisasjon,
*norsk militær deltagelse i Afghanistan og Irak,
*organiseringen av offentlige sykehus,
*offentlig finansiert skolemat,
*karakterer i skolen, og
*mulighet for homofile til å inngå ekteskap og bli vurdert som adoptivforeldre

## Eksterne lenker

* Slik blir det rødgrønne Norge, artikkel i avisen Dagbladet 
* Avisen Aftenpostens gjennomgang av løftene ved statsbudsjettet 2007
* Energi kan velte regjeringslasset Stavanger Aftenblad
Pakistan International Airlines

**Pakistan International Airlines** (urdu: **پاکستان انٹرنیشنل ایرلاینز**, forkortet **PIA**) er Pakistans nasjonale flyselskap med base i Karachi. Selskapet ble etablert i 1946 som *Orient Airways*. Selskapet fløy blant annet direkte til Oslo lufthavn, Gardermoen fra Lahore og Islamabad via København.

PIA har en flåte som består av Boeing og Airbus fly, de flyr lengre ruter med Boeing 777 fly og flyr korte til middels lange ruter med Airbus A320- og Boeing 777-flyene. De flyr også innlands med alle flyene i flåten.

Flyselskapet er også lanseringskunden til Boeings 777-240LR. Selskapet satte 10. oktober 2005 rekord for verdens lengste nonstop flytur fra Hongkong til London med et 777-240LR. Det fløy den  km lange turen på 22 timer og 22 minutter.

Etter en flystyrt i Karachi 22. mai 2020 ble det igangsatt en granskning av selskapet. I en pressemelding 1. juli 2020 kunngjorde Det europeiske luftfartssikkerhetsbyrå (EASA) at Pakistan International Airlines umiddelbart utestenges fra EU. Årsaken skal ifølge EASA være at en stor andel av selskapets piloter har jukset seg til flysertifikat ved å få andre til å ta eksamen for dem. Ifølge Pakistans luftfartsminister skal 30 % av selskapets piloter mangle gyldige flysertifikater. Utestengelsen rammet også Norge.

Dette ble opphevet ett år senere i 2021 og PIA begynner og fly med sine egene fly igjen i våren 2022.

## Flåte
* 3 ATR 42-500
* 1 ATR 72-500
* 11 Airbus A320-214 ( 2X WL varriant)
* 6 Boeing 777-240ER
* 2 Boeing 777-240LR (long range)
* 4 Boeing 777-340ER

## Referanser


## Eksterne lenker
*
Machete

:*For actionfilmen fra 2010, se [[Machete (film)]]


*'Machete''' er et større redskap som blir brukt til kutting og oppdeling.  Bladet er vanligvis 50–60 cm langt, og gjerne ikke mer enn 3 mm tykt.

Det vanligste bruksområdet for en machete er å kutte seg gjennom tykk vegetasjon, men kan også brukes som et angrepsvåpen. 

## Kulturelle variasjoner
Den swahilske tapanga er en variant som blir brukt i Øst-Afrika.  Bladet er gjerne bredere enn på en vanlig machete.

I Hongkong er macheten et populært redskap blant Triadene.  Den blir ofte referert til som «vannmelonkniven».

På Filippinene er bolo et svært likt redskap, men ikke helt det samme.  Bladet på en bolo er enda større før tuppen og gjør den mye mer egnet til kutting.  Boloen ble brukt som våpen mot spanjolene og senere i Den filippinsk-amerikanske krig.

I det sydlige Brasil blir macheten hyppig brukt av de innfødte.  Den blir brukt til å lage veier i jungelen, og ble også brukt i kampene mot det Brasilianske Imperiet i farrapokrigen.

## Bruk som et våpen
I mange tropiske land blir macheten ofte brukt når et folk eller en stamme skal gjøre opprør mot sine undertrykkere.  Dette er grunnen til at våpenet har fått kallenavnet «den fattige manns sverd».
Ofte var dette det eneste våpenet som slaver hadde tilgjengelig, ettersom de brukte det til å kutte opp sukker og andre jordbruksprodukter.
Macheten ble brukt av Interhamwe-militsen i det store folkemordet i Rwanda.
På Filippinene var deres versjon av kniven, boloen, så suksessfull at den i dag blir brukt av den filippinske hæren. 

Ofte har navnet huggert blitt brukt for å omtale macheten.  Fordi macheten først og fremst er et jordbruksredskap blir det feil å omtale den som en huggert.

## Stål
Det er svært viktig at macheten består av et hardt stål ettersom den ofte har tøffe bruksområder og et svært tynt blad.
Medium til høyt karbonstål som 1050 til 1095 er godt egnet.  De beste machetene bruker 1095 ettersom det er svært lett å få dette skarpt.  Man bør unngå rustfrie macheter da dette stålet er svært spakt og lett å brekke.

## Eksterne lenker
*
Loituma

**Loituma** er en finsk kvartett som kombinerer finsk sangtradisjon og musikk på kantele. Loituma ble i 1997 kåret til årets band på folkemusikkfestivalen i Kaustby i Finland.

## Historikk
Loituma ble dannet i 1989 som septett under navnet *Jäykkä Leipä* («tørt brød») ved musikkhøgskolen Sibelius-akademin. I den opprinnelige besetningen inngikk blant andre Sanna Kurki-Suonio og Tellu Turkka, som senere ble medlem i Hedningarna. Anita Lehtola var tidigare også medlem i Hedningarna. Navnet Loituma kommer fra Loitumasjøen i østre Finland.

Gruppen har alltid gått sin egen vei og latt seg påvirke av mange ulike musikkstiler. En av hjørnesteinene i finsk sangtradisjon er sangen. Loituma ønsker å gjenspeile den finske musikalske arven. Gruppens største suksess er sannsynligvis «Evas polka». Et utdrag av denne ble brukt som lydspor på en flash-animasjon som ble et internettfenomen våren 2006, vanligvis under navnet *[[Loituma Girl]]* eller *Leekspin*. Animasjonen har også blitt solgt til mobiltelefoner under det norske navnet «Piken med purren».

## Medlemmer
* Sari Kauranen – kantele, sang
* Anita Lehtola – sang, femstrengskantele
* Timo Väänänen – kantele, sang
* Hanni-Mari Autere – sang, fiolin, femstrengskantele, altblokkfløyte, kontrabass og runebomme

## Diskografi
* *Loituma* (i Finland 1995) /  *Things of Beauty* (i USA 1998)
* *Kuutamolla* (i Finland 1998) / *In the Moonlight* (i USA 1999)

## Eksterne lenker
* 
*  Loituma, beskrivelse
*  Myspace-profilen til gruppen
Eiliv Skard

**Eiliv Skard** (født 19. oktober 1898 i Levanger, død 30. september 1978 i Oslo) var professor ved Universitetet i Oslo fra 1934 til 1968, først i klassisk filologi, og fra 1948 i antikkens åndshistorie.

Han var født i Levanger, men familien flyttet i 1901 til Kristiansand, hvor han vokste opp. Han tok artium i 1916, adjunkteksamen i 1922, var gymnaslærer i Hornnes og Orkdal på 1920-tallet og ble *[[dr.philos.]]* i 1931. 

Skard hadde en allsidig og omfattende virksomhet, både innenfor det akademiske felt, som lærebokforfatter og som folkeopplyser. Han var medansvarlig fra starten av Samlagets serie *[[Klassiske bokverk|Klassiske bokverk i norsk umsetjing]]*, var medredaktør av *[[Vestens tenkere (bokverk)|Vestens tenkere]]* (3 bind, 1962). Han skrev nynorsk, slik idealet var i barndomshjemmet, og var fra 1930-årene av knyttet til Oxfordbevegelsen og MRA.

Eiliv Skard var sønn av Matias Skard og bror til Sigmund Skard, Bjarne Skard og Olav Skard. 

## Referanser


## Litteratur

* Egil Kraggerud. 

## Eksterne lenker
* Digitaliserte bøker av Skard hos Nasjonalbiblioteket
Lindåsprosjektet

**Lindåsprosjektet** var et tverrfaglig forskningsprosjekt midt på 1970-tallet ved Botanisk institutt ved Universitetet i Bergen. Prosjektleder var Peter Emil Kaland. Prosjektet hadde som hovedformål å undersøke lyngheilandskapet i Nordhordland, først og fremst i kommunene Lindås og Austrheim. Hovedproblemstillingen dreide seg om at lyngheiene var menneskeskapte, og ikke skapt av klimatiske forhold.   
Prosjektets botaniske innslag, temaet vegetasjonshistorie, var basert på pollenanalyse. Lindåsprosjektet var finansiert av Norges almenvitenskapelige forskningsråd. 

UNESCO ga i 2019 Nordhordland status som Norges første biosfæreområde, og nå starter Universitetet i Bergen igjen et tverrfagleg forskingsprosjekt: "Kva har skjedd med landskapet og folket i løpet av dei siste 50 åra? Kva med framtida?"

## Referanser
Randi Reese

**Randi Reese** (født 2. juni 1948 i Trondheim) er en norsk politiker og fagforeningstillitsvalgt. 

Hun er utdannet sosionom og arbeidet som sosialkurator før hun tok hovedfaget ved Universitetet i Trondheim i 1980. Deretter var hun lektor, undervisningsleder og rektor ved Sosialhøgskolen i Trondheim, som så ble fusjonert inn i Høgskolen i Sør-Trøndelag, der hun ble avdelingsdirektør for helse- og sosialfag.

Reese har vært leder for Trondheim SV, medlem av Trondheim bystyre i 11 år, medlem av formannskapet (kommunalråd) i 3 år og konstituert varaordfører (høsten 1989).

Hun var leder for Fellesorganisasjonen fra 2002 til 2010.

Fra 2018 til 2020 var hun nestleder i Norsk Kvinnesaksforening.

## Referanser
City News Bureau of Chicago

**City News Bureau of Chicago** (CNB), ble opprettet på slutten av 1800-tallet og var et nyhetsbyrå i Chicago, USA, et av de første i landet eid i fellesskap av avisene i byen og kjent for sin hardkokte stil. Av de mange skribenter som har hatt sin første jobb i pressen ved City News Bureau of Chicago er kanskje forfatteren Kurt Vonnegut den mest kjente. Vonnegut jr beskrev sin tid der slik:

## Eksterne lenker
* Minner om CNB, samlet av the Headline Club of Chicago
* Kronologisk oversikt over Kurt Vonneguts liv
* AP melding om stengingen av CNB
Det flekkete båndet

**Det flekkete båndet** er den åttende av Arthur Conan Doyles 56 noveller om Sherlock Holmes. Historien ble først publisert i Strand Magasin i februar 1892, med illustrasjoner av Sidney Paget. Den ble publisert under tittelen «Den Identifiserede Sammenbindingen» i  New York World i august 1905. Doyle avslørte senere at han mente dette var hans beste Holmes-historie.

## Handling
En ung kvinne med navnet Helen Stoner besøker detektiven Sherlock Holmes for å få råd angående sin stefar Dr. Grimesby Roylott. Han har krevd at hun skal flytte inn i et spesielt rom i hans tungt pantsette familiehjem, Stoke Moran.

Rommet har noen meget uvanlige kjennetegn, med en seng som blir boltet til gulvet. Det er også dette rommet at Stoners tvillingssøster, Julia, hadde sovet i da hun døde under mistenkelige omstendigheter. Julia var blitt forgiftet, og om hun hadde levd hadde hun arvet 250 pund årlig. Arven kommer fra moren hennes, som er død. Nå frykter Stoner for sitt liv og lurer på hva hun skal gjøre. Men det som først får Holmes interessert er når Stoner nevner at det høres en mystisk og forstyrrende lav hvislende lyd fra rommet om natten og dessuten en metallisk lyd. Det henger også en merkelig klokkesnor over sengen, og det er ingen klokke der.
Holmes og Watson får møte Helens stefar; rett etter at hun har dratt kommer han stormende inn i stuen deres og truer Holmes. Han sier at Holmes ikke skal komme i veien for ham, fordi det da kommer til å gå ham ille. Men Holmes velger allikevel å ta saken.

## Eksterne lenker
* Free Old Time Radio Shows: The Speckled Band http://www.oldtimeradiofans.com/template2.php?show_name=Sherlock%20Holmes&title=The%20Speckled%20Band&size=6.64%20MB&file=SHERLOCK%20431001%20(092)%2032-22%2029m03s%20Speckled%20Band.mp3&description=This%20episode%20of%20Sherlock%20Holmes%20was%20broadcast%20on%20October%201,%201943%20and%20starred%20Basil%20Rathbone%20and%20Nigel%20Bruce.&dir=sherlock_holmes
Jōmon-kulturen

**Jōmon** (縄文時代) var en steinalderkultur i Japan som oppsto ved slutten av den siste istiden for ca. 12&nbsp;000 år siden. Det var en mesolittisk og neolittisk delvis nomadisk jegere- og samlerkultur.

Jōmonkulturen karakterisertes av keramikk dekorert med tauspor, og fra denne tiden har noen av verdens eldste kjente krukker blitt funnet. Det er antatt at jōmonkulturens keramikk ble framstilt av kvinner, slik tilfellet var med de fleste tidlige samfunn, særlig for tiden før keramikkhjulet ble oppfunnet.

Menneskefunn fra perioden viser at dekorativ filing og uttrekking av tenner forekom, noe som indikerer at livet var organisert som en form for stammesamfunn. Trolig var jōmonfolket forfedre til Japans opphavsbefolkning ainofolket. En annen oppfatning er at folket på Okinawa skulle være deres senere slektninger.

## Verdensarv
I 2021 ble steder knyttet til jomonkulturen ført opp på UNESCOs verdensarvliste.

## Referanser


## Litteratur
* Zhushchikhovskaya, Irina (2007): «Jomon pottery: cord-imitating decoration» (PDF) i: *Documenta Praehistorica* XXXIV, UDK 903.23 (520) «634»
Nissim Aloni

**Nissim Aloni** (født  1926 i Tel Aviv, død 1998) var en israelsk forfatter. Han deltok i Iraels uavhengighetskrig og ble etter å ha studert historie og fransk ved Det hebraiske universitetet i Jerusalem litterær redaktør i flere tidsskrifter. I tillegg til skuespill skrev han helst noveller. 

## Skuespill
### Plays
* *Edi King*, skuespill i to akter (Tel Aviv, 1975)
* *Akhzar mi-kol ha-melekh* (Grusomst av alle er kongen) (Tel Aviv, 1968)
* *Bigde ha-melekh* (Kongens klær) (Tel Aviv, 2004) Inspirert av H.C. Andersen
* *Dodah Lizah* (Tel Aviv, 2000)
* *Ha-Kalah ṿe-tsayad ha-parparim* (Tel Aviv, 1980)
* *Nesikhah ha-Ameriḳaʾit* (Tel Aviv, 1963) Oversatt som «The American princess» av Richard Flantz (ISBN 965-255-011-6) – også oppført i Oslo.
* *Napolyon, ḥai o met!* (Tel Aviv, 1993)
* *Ha-Tsoʻanim shel Yafo* (Tel Aviv, 2000)

### Skjønnlitteratur
* *Å være baker* i Kela og Ragnar Kvam: Ny israelsk prosa 
* *Reshimot shel ḥatul reḥov* (Tel Aviv, 1996)

## Referanser


## Kilder
* Minneord i New York Times

## Eksterne lenker
* 
*
Ranheim Idrettslag

**Ranheim Idrettslag** (stiftet 17. februar 1901) er et norsk allianseidrettslag fra bydelen Ranheim i Trondheim. Idrettslaget er organisert i sju særidretter – allidrett, basketball, fotball, friidrett, håndball, sykkel, og toppfotball. Toppfotball ble formelt stiftet i 2010 som eget idrettslag tilknyttet allianseidrettslaget. Særavdelingen for sykling ble startet i 2013 og er medlem av Norges Cykleforbund. 

## Fotball

A-laget og andrelaget til Ranheim er skilt ut i Ranheim Fotball. A-laget vant 2. divisjon avdeling 4 i 2009, spilte i Adecco-/OBOS-ligaen mellom 2010 og 2017, og spiller nå i Eliteserien. Andrelaget spiller i 3. divisjon og har gjort det siden 2012.

Ranheim har også et breddelag i 6. divisjon som administreres av idrettslaget.

## Referanser




## Eksterne lenker
* 
* Ranheim Fotball
Rana Museum

**Rana Museum** er en avdeling av Helgeland Museum med tilhold i Rana kommune.

## Kulturhistorisk avdeling

Fil:NF.07135-092.jpg|Bredek fjellgård - en del av Helgeland museum avd. Rana
Fil:Moholmen 8 aug 2010 Q.JPG|Kirkebua like ved det nye museet, ved Moholmen

Kulturhistorisk avdeling har en lokalhistorisk fotosamling med ca. 80&nbsp;000 bilder, folkemusikkarkiv og minnemateriale, hovedsakelig livsløpsintervju med vekt på industri. I tillegg er det en naturtro minatyrfremstilling av byen fra 1930-årene og tusenvis av museale gjenstander fra Rana. 

Avdelingen flyttet fra Museumsgården (avbildet over) i 2019 og holder til i bygget Moment ved Moholmen sammen med Naturhistorisk avdeling, Rana Kunstforening og Vitensenteret Nordland. Flyttingen er ikke ferdig, og bygget er ikke helt ferdigstilt (sommer 2020), men gjester kan oppleve flere utstillinger med ulike kulturhistoriske tema som "Anleggstid", "Polarsirkelen", samiske kultur/historie og lokal krigshistorie. Det arrangeres også konserter og foredrag, og museumsbutikken selger de fleste lokalhistoriske bøker fra Helgeland.

## Naturhistorisk avdeling

Naturhistorisk avdeling var inntil desember 2008 lokalisert i Tårnbygget på Moholmen, i byens gamle bydel og ble da samlokalisert med Kulturhistorisk avdeling. Naturhistorisk avdeling fokuserer på dyreliv og andre naturforhold i Helgelandsregionen – og samspillet mellom natur og kultur. I 2019 flyttet Naturhistorisk avdeling tilbake til Moholmen og finnes nå i bygget Moment, sammen med kulturhistorisk avdeling. Utstillingene som vises der er om vågehval ("Døden i plast") og "Dyr på Helgeland", samt den historiske utstillingen om brødrene Ravnå fra Langvassgrend som samlet preparater til professor Collett ved Universitetet i Oslo; "En bygd med vindu mot verden".

## Stenneset

Stenneset friluftsmuseum har 25 bygninger fra tre århundrer, og ligger ved Riksvei 817, 8 km fra sentrum. Stenneset var Ranas prestegård fra 1784 til 1865.

## Bredek fjellgård

Bredek er en fraflyttet fjellgård ved inngangen til Stormdalen i Saltfjellet-Svartisen nasjonalpark, 55 km nord for Mo i Rana.

## Bokbasen til Rana museum
Fag- og populærlitteraturen ved både kulturhistorisk og naturhistorisk avdeling er registrert i en database som er søkbar over Internett. Museets bibliotek er ikke fast bemannet og bøker lånes normalt ikke ut, men publikum er velkomne etter avtale til å arbeide i biblioteket. 

## Bildegalleri fra Naturhistorisk avdeling

Fil:Ranamuseum08.JPG
Fil:Ranamuseum09.JPG
Fil:Ranamuseum10.JPG
Fil:Ranamuseum11.JPG
Fil:Ranamuseum12.JPG
Fil:Ranamuseum13.JPG
Fil:Ranamuseum14.JPG
Fil:Ranamuseum15.JPG
Fil:Ranamuseum16.JPG
Fil:Ranamuseum17.JPG
Fil:Ranamuseum18.JPG
Fil:Ranamuseum19.JPG
Fil:Ranamuseum20.JPG
Fil:Ranamuseum21.JPG
Fil:Ranamuseum22.JPG
Fil:Ranamuseum23.JPG
Fil:Ranamuseum24.JPG
Fil:Ranamuseum25.JPG
Fil:Ranamuseum26.JPG
Fil:Ranamuseum27.JPG
Fil:Ranamuseum28.JPG
Fil:Ranamuseum29.JPG
Fil:Ranamuseum30.JPG
Fil:Ranamuseum31.JPG
Fil:Ranamuseum32.JPG


## Eksterne lenker
* Helgeland museum, avdeling Rana
* Bokbasen, Rana museum
Baader Meinhof (album)

***Baader Meinhof*** er et musikkalbum fra 1996. Luke Haines står bak albumet, under psevdonymet Baader Meinhof. Navnet er fra Rote Armee Fraktion, og dette konseptalbumet er basert på terrorisme.

## Sporliste
#«Baader Meinhof»  – 3:01
#«Meet Me at the Airport»  – 2:50
#«There's Gonna Be an Accident»  – 3:25
#«Mogadishu»  – 3:38
#«Theme From 'Burn, Warehouse, Burn'»  – 1:37
#«GSG-29» (instrumental) – 2:58
#«...It's a Moral Issue»  – 3:24
#«Back on the Farm»  – 3:53
#«Kill Ramirez»  – 3:26
#«Baader Meinhof»  – 2:56
#«Lick My Bumhole Dave!.... Jason Parkes Mix» (skjult bonusspor) – 1:47

## Eksterne lenker
*
WikiWikiWeb

**WikiWikiWeb** ble startet i 1995 og grunnlagt av Ward Cunningham. Han var en pioner innen «Design pattern»-programmering og Extreme Programming som i 1994 startet programmeringen av WikiWikiWeb.

«Wiki» er hawaiisk og betyr «hurtig».

WikiWikiWeb spilte en viktig historisk rolle for verdensveven og Internett på grunn av dets innflytelse på andre nettsamfunn. WikiWikiWebs utelukkende fokus på spesialisert programmering gjorde innholdet uforståelig for de utenfor programmeringsverden, men andre, redaktører, besøkende og lesere, tok opp grunntanken om å gjøre sider redigerbare av brukerne og skapte deres egne nye wiki-motorer (programmer som kjører wikier) og wikier utenfor WikiWikiWeb.

## Referanser


## Eksterne lenker
*
Substitusjonschiffer

**Monoalfabetisk substitusjon** er en metode for å kryptere klartekst ut i fra et sett av regler, hvor bokstavene i alfabetet byttes ut med hverandre. Ved monoalfabetisk substitusjon er disse reglene faste gjennom hele teksten, i motsetning til polyalfabetisk chiffer hvor det brukes flere chifferalfabet. Hvis man erstatter bokstavene i klartekstalfabetet ut fra et helt tilfeldig mønster vil nøkkelen til chifferet bli hele chifferalfabetet, som i eksempelet under. 


Tabell som viser et polyalfabetisk substitusjonsalfabet uten nøkkel:
:*Klartekstalfabet:* ABCDEFGHIJKLMNOPQRSTUVXYZÆØÅ
:*Chifferalfabetet:* FJGQWHÅLKMZBVUCNXETRASYIOØÆN


Men siden det kan være upraktisk å gå og huske på slike lange, tilfeldige rekker med bokstaver, kan man benytte seg av egenproduserte nøkler, som man setter først i chifferalfabetet, og plasserer resten av alfabetet deretter. Det er viktig at det ikke er bokstaver som gjentar seg, da vil man få problemer med dekrypteringen. Når man velger slike enkle nøkler blir det lettere å huske, og mindre rom for feil. I eksempelet under er det ENIGMA som er nøkkelen. 


Tabell som viser et polyalfabetisk substitusjonsalfabet med nøkkel:
:*Klartekstalfabet:* ABCDEFGHIJKLMNOPQRSTUVWXYZÆØÅ
:*Chifferalfabetet:* ENIGMABCDFHJKLOPQRSTUVWXYZÆØÅ


Siden monoalfabetisk substitusjon tillater alle omkastninger av det vanlige alfabetet, ender vi opp med betraktelig flere nøkler enn ved Cæsarchifferet, nemlig 29! som er lik 8 841 761 990 000 000 000 000 000 000 000 mulige nøkler (sett ut fra det norske alfabetet), rundt 217 bits. (Bits er en betegnelse som brukes for å si hvor mange siffer tallet består av når det er skrevet med binærtall. Dette brukes ofte for å fortelle sikkerheten til nøkkelen i et chiffersystem. Jo større nøkkellengde, jo sikrere system). Selv om dette er betraktelig flere nøkler en Cæsar-chifferet som kun hadde 28 nøkler, regnes det ikke som et særlig sterkt chiffer, og går nokså raskt å knekke om teksten har en grei lengde. Man har kommet frem til at minimum 30 tegn i en chiffertekst er det som kreves av informasjon for å kunne bli dechiffrert, selv om det er å foretrekke fler. Chifferet brytes, i likhet med Cæsar-chifferet, ved hjelp av frekvensanalyse. Frekvensanalyse er en oppdagelse som ble gjort i Østen på 8 -900-tallet ved å se på språket med en kombinasjon av lingvistikk og statistikk.
Albert Fert

**Albert Fert** (født 1938) er en fransk forsker. Han ble tildelt Nobelprisen i fysikk i 2007 sammen med Peter Grünberg. De to fikk prisen for utviklingen av en teknologi som har ført til at størrelsen på harddisker i datamaskiner ble betydelig redusert.

## Biografi
Fert tok eksamen ved École normale supérieure i Paris i 1962. Han tok en mastergrad i 1963 på Université Paris IV – Sorbonne, og tok doktorgrad i 1970 på Université Paris-Sud. I 1988 oppdaget Fert den kvantemekaniske gigantmagnetoresistanseffekten (GMR), som samtidig og helt uavhengig ble oppdaget av Peter Grünberg fra Forschungszentrum Jülich.

## Referanser


## Eksterne lenker
Peter Grünberg

**Peter Grünberg** (født 18. mai 1939 i Pilsen i Böhmen, død 7. april 2018 i Jülich i Tyskland) var en sudettysk fysiker. 

Peter Grünbergs far, Fyodor Grinbergr, var en russisk emigrant som jobbet i Škoda-fabrikken i Pilsen, Moren Anna Petermann, kom fra et tettsted i nærheten av byen Pilsen. Faren fikk tysk statsborgerskap og endret etternavn til Grünberg i 1941. Han døde etter slutten av andre verdenskrig. Mor Anna døde 100 år gammel i 2002.

Peter Grünberg ble tildelt Nobelprisen i fysikk for 2007 sammen med Albert Fert for sitt arbeid med nanoteknologi. Grünberg oppdaget i 1988 GMR-effekten, som på 1990-tallet drastisk økte lagringskapasiteten på harddisker. Alle moderne datamaskiner bygger på denne teknologien.

Grünberg studerte i Frankfurt am Main og Darmstadt, hvor han tok doktorgraden i 1969 under Stefan Hüfner. Han tilbragte tre år ved Carleton-universitetet i Canada. Fra 1972 arbeidet han ved Forschungszentrum Jülich. I 1984 ble han *[[Privatdozent]]* og i 1992 professor ved universitetet i Köln. Han gikk av med pensjon i 2004, og har siden vært gjesteforsker ved Forschungszentrum Jülich.

I 1998 fikk Grünberg presidentens fremtidspris for sitt arbeid med GRM-effekten, og i 2006 ble han utnevnt til «årets europeiske oppfinner» i kategorien universitet og forskning av Europakommisjonen. I 2007 fikk han Deutsche Physikalische Gesellschafts Stern-Gerlach-medalje og senere samme år Wolf-prisen. 19. april 2007 fikk han Japan-prisen sammen med Albert Fert; prisutdelingen skjedde i nærvær av det japanske keiserparet.

## Referanser


## Eksterne lenker
* 
* Kungliga vetenskapsakademiets pressemelding om Nobelprisen i fysikk 2007
* Grünbergs hjemmeside på Forschungszentrum Jülich
GAIS

**GAIS** (*Göteborgs Atlet- & Idrottssällskap*) er en fotballklubb fra Göteborg. Klubben har spilt 49 sesonger i Allsvenskan og har vunnet den seks ganger, de fleste av disse på 1920-tallet.

Siden 1950-tallet har GAIS vært et lag som har beveget seg mellom Allsvenskan og de lavere divisjonene. Tre ganger har laget spilt i tredje divisjon, men har også gode plasseringer i Allsvenskan i perioden.

## Allsvenskan 2025

## Spillerstall
Oppdatert 28. november 2024.

### Utlånte spillere

## Referanser


## Eksterne lenker
* GAIS – offisiell side
Richard Sheldon

**Richard Sheldon** (født 9. juli 1878 i Rutland, Vermont, død 23. januar 1935 i New York City) var en amerikansk friidrettsutøver.

Under OL 1900 i Paris vant Richard Sheldon kulestøt med 14,10&nbsp;m, 1 meter og 25 cm foran landsmannen Josiah McCracken. Tittelforsvareren Robert Garrett ble nummer tre med 12,35&nbsp;m. 

Samme dag, 15. juli, ble også diskosøvelsen arrangert. Her vant ungareren Rudolf Bauer med 36,04 m foran František Janda-Suk med 35,25 m og Richard Sheldon med 34,60&nbsp;m. 

## OL-medaljer
* 1900  Paris -  **Gull** i friidrett, kulestøt  USA
* 1900  Paris -  Bronse i friidrett, diskoskast  USA

## Litteratur
* Bill Mallon/Ian Buchanan: *Quest for Gold*, New York 1984 ISBN 0-88011-217-4 
* Ekkehard zur Megede: *The Modern Olympic Century 1896-1996 Track and Fields Athletics*, Berlin 1999, utgitt av Deutsche Gesellschaft für Leichtathletik-Dokumentation e.V. 

## Eksterne lenker
*
Nordbyen kirke

**Nordbyen kirke** er en mindre kirke i Nordbyen bydel i Molde. Kirken ble innviet av  biskop Odd Bondevik 5. mars 2006 etter at bygget i ti år hadde vært disponert av Nordbyen skole. Den er en del av Den norske kirke og hører til Molde domprosti i Møre bispedømme.

## Eksterne lenker
* Nordbyen kirke fra Molde kirkelige fellesråd
Ut i verden

***Ut i verden*** er et norsk reiseprogram med Jens A. Riisnæs og Sverre Tom Radøy som gikk på NRK Radio fra 1993 til 2009. Riisnæs, en kjent reiseguru, hadde rollen som ekspert mens Radøy var programleder. Sammen svarte de på innsendte reisespørsmål fra lytterne. Programmet varte i 20 minutter og ble sendt hver lørdag ettermiddag på P2.

Programmet bar like mye preg av kulturgeografi og historie som ren reiseinformasjon. 

Radøy mottok i 2008 Lytterprisen, blant annet for sitt arbeid med programmet.

Siste sending gikk den 20. juni 2009.

## Referanser
Robert Korzeniowski

**Robert Marek Korzeniowski** (født 30. juli 1968 i Lubaczów) er en polsk friidrettsutøver.

Under OL 1996 i Atlanta tok han gull på 50&nbsp;km kappgang, og under OL 2000 i Sydney vant han distansene over både 20 og 50&nbsp;km, og ble dermed den første utøveren som har vunnet begge disse øvelsene i de samme lekene. Under OL 2004 i Athen vant han igjen 50&nbsp;km, og er dermed den første kappgjengeren som har tatt gull i tre OL på rad.

I tillegg ble han verdensmester på 50&nbsp;km kappgang i 1997, 2001 og 2003. Under VM 2003 i Paris satte han ny verdensrekord på 50&nbsp;km med tiden 3 timer 36 minutter og 3 sekunder. Denne rekorden ble 2. desember 2006 forbedret med 16 sekunder av australieren Nathan Deakes.

## Referanser


## Eksterne lenker
* 
*
Den rette for Tor

***Den rette for Tor*** er en norsk reality-TV-serie med Tor Milde som gikk på TV3 i 2007. Her skulle Milde (kjent som dommer i Idol) velge ut en potensielle samlivspartner, blant 12 damer. Med seg i utvelgesesprosessen hadde han tre av sine beste venner: Kåre Magnus Bergh, Tone-Lise Skagefoss og Aslaug Tveiten Ally. I luksuriøse og ekstravagante omgivelser skulle de tre gjøre sitt ytterste for å bli best mulig kjent med damene. Gjennom forskjellige tester og oppgaver skulle vennepanelet avklare beilernes virkelige personlighet. Ut i fra dette, og egne vurderinger skulle så Tor ta det avgjørende valget. Han stemte ut en dame i hver episode helt til det bare var to igjen. Belønningen var en romantisk ferie for to. Tor valgte til slutt Britt Sande (født 1967), men de slo opp etter kort tid. Programmet gikk på onsdager.

Premieren ble sett av 159 000.

## Referanser
Forschungszentrum Jülich

**Forschungszentrum Jülich** er en forskningsinstitusjon i Jülich i den tyske delstaten Nordrhein-Westfalen. Den er en del av Helmholtz-Gemeinschaft og en av de største forskningsinstitusjonene i Europa. Forskningssenteret ble grunnlagt i 1956 av delstaten Nordrhein-Westfalen. I 1967 ble navnet endret til *Kernforschungsanlage Jülich* og i 1990 til dagens navn.

Forskningssenteret omfatter et område på ca. 2,2 kvadratkilometer og har et årlig budsjett på ca. 360 millioner euro og ca. 4&nbsp;300 ansatte. Det er aktivt i forskning innen fysikk, kjemi, biologi, medisin og ingeniørvitenskaper. Hvert år er rundt 700 gjesteforskere fra over 50 land tilknyttet Forschungszentrum Jülich.

## Eksterne lenker
* Forschungszentrum Jülich
Mayakoba Golf Classic

**Mayakoba Golf Classic**, med sponsornavnet **[[World Wide Technology]] Championship**, er en golfturnering på PGA-touren som avholdes på El Camaleon Golf Club i Playa del Carmen, sør for Cancún, i Mexico. Turneringen ble arrangert for første gang i 2007, som den første meksikanske turneringen på PGA-touren i sitt århundre. Nordmannen Viktor Hovland innehar turneringsrekorden på 261 slag, og har vunnet turneringen to ganger på rad (2020 og 2021).

Under PGA-touren 2022/23 ble turneringen spilt to ganger, grunnet flytting av høstdelen til slutten av sesongen fra og med 2024-sesongen.

## Vinnere

*1 = seier etter omspill

## Referanser


## Eksterne lenker
* 
* Profil på PGATour.com
Sangstjerner

***Sangstjerner*** (også kjent som «kjendis-Idol») er en norsk talentkonkurranse som gikk på TV3 i 2007. Her skulle norske kjendiser delta i en sangkonkurranse. Hovedhensikten var å fremføre kjente sanger på best mulig måte. Ingen av dem var musikere eller sangere. De ble stemt ut en etter en av seerne. Første program fikk deltagerne selv velge låtmateriale, men deretter var det kanalen som bestemte hva de skulle synge. Konkurransen gikk direkte fra Lillestrøm kulturhus på torsdagskveldene og ble ledet av Kathrine Sørland og Alf Gunnar Nilsen. *Sangstjerner* var basert på et britisk TV-konsept, som TV3 kjøpte da TVNorge trakk seg ut.

Anita Skorgan, Christian Ingebrigtsen og Åge Sten Nilsen utgjorde dommerpanelet. Skorgan trakk seg imidlertid etter fire program fordi hun mente TV3 krevde hun skulle være strengere mot deltakerne. Hun ble erstattet av Tor Milde. 

Adam Schjølberg og Svein Østvik gikk til finalen. Seieren gikk til Schjølberg.

Programmet ble ingen seersuksess. Premieren ble kun sett av 113 000. Noe som ga TV-kanalen en markedsandel på 9,9 prosent. Etter noen sendinger sank seertallet til under 100 000 og serien ble etterhvert avskrevet som høstens store TV-flopp.

## Deltakere
(Dagbladets kommentar i parentes)
*Cato Zahl Pedersen, polfarer («Cato traff ikke en eneste tone. Når det er sagt, burde ikke en sjarmør få litt kudos for å være gjennomført?»)
*Tommy Sharif, dekkforhandler («Han breker som en kastrert geit»)
*Svein Østvik, kjent fra *[[Charterfeber]]* på TV3 («Han myrder låta med intens innlevelse, men ukontrollerbar glede gjør det umulig å mislike fyren. Grusomt OG fantastisk»)
*Sigrid Bonde Tusvik, NRK P3 («Nittitallsklineballaden fremfor noen ble redusert til en småsleivete godnattsang.»)
*Nicholas Carlie, tidligere programleder VG-lista Topp 20 («Ikke bare kan mannen synge, han kan også sin Kurt Nilsen og skjønner når han skal dra fram en U2-låt for å sette spikeren i vinnerkista.»)
*Ingeborg Sørensen, eksmodell («Hun høres ut som en bestemor. Det er konstant i utakt, men trivelig lell.»)
*Hege Tørresdal, tidligere Frøken Norge («Sitronsurt som fy, men jenta har guts, sjarm og selvinnsikt»)
*Gunn Margit Andreassen, eks-skiskytter («Gunn Margit har kanskje mer sjarm enn Venke Knutson, men hun synger verre enn Olga Marie Mikalsen. Likevel var hun så smilende søt at det slett ikke gjorde noe.»)
*Adam Schjølberg, kjent fra *[[Homsepatruljen]]* på TV3 («Adam traff tonene og stylet showet med hodekast og hoftevrikk. Klarte likevel aldri å løfte framføringa til noe annet enn en synge-med-hårbørste-foran-speilet-klisjé.»)
*Marianne Aulie, kunstner («Dama sang surere enn salami; timingen hoppet strikk over tonene.») Aulie valgte å trekke seg fra konkurransen i protest mot TV3. Det er antatt at beslutningen ble tatt etter at Kathrine Sørland uttalte til Dagbladet at hun trodde på suksessen til programmet fordi «nordmenn liker å se kjendiser drite seg ut». Aulie uttalte hun ikke gikk på scenen for å drite seg ut og at hun trodde det var et talentshow og ikke et «freakshow» hun skulle være med på.
*Einar Gelius, prest («Han tok ingen sjanser og sang rolig, trygt og gørrkjedelig..»)

## Referanser
Kamtsjija

**Kamtsjija** (også kalt **Kamtsjia** og **Kamčija**, bulgarsk: Камчия) er en 244,5 km lang elv øst i Bulgaria, den lengste elva på Balkan som munner direkte ut i Svartehavet. Den har sitt utspring der elvene Goljama Kamtsjija og Luda Kamtsjija renner sammen øst i Balkanfjellene, og renner østover mot Svartehavet der den munner ut 25 km sør for Varna.

I antikken var elva kjent som *Panisos*, og seinere ga slaverne den navnet *Titsja*. Det nåværende navnet mener man har kiptjakisk opphav. Romerne bygde festningen Erite på den venstre bredden av elva. Området rundt Kamitsjija spilte en viktig rolle i historien til Det første bulgarske riket. Mye av den bulgarske flåten fra 800- til 1300-tallet ble bygd ved munningen av elva på grunn av det gode tømmeret i området. På 1700-tallet slo lipovanerne seg ned ved den nedre delen av elva.

Kamtsjija renner blant annet gjennom Longoz, et biosfærereservat som står på UNESCOs verdensarvliste og som verner de gjenværende skogene fra nedhogginga som foregikk på midten av 1900-tallet.

Området rundt munningen har et svært variert landskap, som ofte blir oversvømt. Her finner man gamle skoger, opp til 450 meter breie strender med opp til 20 meter høye trær eller grasskledde sanddyner, ferskvannsmyrer og myraktige rester av gamle elveleier. Den uvanlige blandinga av ask, alm, or og lønn, som noen steder reiser seg 40-50 meter over bakken med lianer mellom greinene, skaper et inntrykk av en tropisk regnskog. Jonsok-klosterklokke (Leucojum aestivum) og flere planter fra soleiefamilien (Scilla sp.), i tillegg til bregner, vokser også i deltaet. Reservatet er 40 km langt og opp til 5 km bredt enkelte steder. Man kan se dyr som oter, dåhjort, hjort, villsvin og villkatt av de 26 pattedyra her, i tillegg til tjuvjo, ørner og opp til 200 andre fuglearter, inkludert 56 verna arter. Elva inneholder 25 fiskearter.

Blant landsbyene som elva renner gjennom er blant annet Veliki Preslav og Smjadovo i provinsen Sjumen, Dalgopol og Dolni Tsjiflik i provinsen Varna. Flere demninger er bygd langs elva, som gir vann til blant annet Varna og Burgas.
Günther Beckstein

**Günther Beckstein** (født 23. november 1943 i Hersbruck i Bayern i Tyskland) er en bayersk politiker (CSU). Fra 9. oktober 2007 har han vært ministerpresident i Bayern. Før han ble ministerpresident var han i 14 år innenriksminister i Edmund Stoibers regjering.

## Liv og virke
### Bakgrunn
Günther Beckstein er av frankisk opprinnelse og er protestant, likesom de fleste i denne delen av Bayern, men i motsetning til den katolske majoriteten i Bayern. Han er utdannet jurist ved universitetene i Erlangen og München, og tok doktorgraden i 1975 med avhandlingen *Der Gewissenstäter im Strafrecht und Strafprozeßrecht*. 

Fra 1971 til 1988 hadde han sin egen advokatpraksis.

### Politiker
Han begynte sin politiske karrière som distriktsleder i Junge Union i Nürnberg-Fürth i 1973. Året etter ble han innvalgt i den bayerske landdagen. I 1987 var han CSUs borgermesterkandidat i Nürnberg, men tapte for SPDs kandidat Peter Schönlein. I 1988 ble han statssekretær i det bayerske innenriksministeriet. Da Edmund Stoiber ble ministerpresident i 1993 utnevnte han Beckstein til innenriksminister. I 2001 ble han også utnevnt til Barbara Stamms etterfølger som viseministerpresident. Han ble innvalgt i Forbundsdagen i 2005, men trakk seg etter kort tid til fordel for delstatspolitikken. 

Etter at Stoiber planla å tre inn i den føderale regjeringen, ble Beckstein ved siden av Erwin Huber regnet som den mest sannsynlige kandidaten til å etterfølge Stoiber. Det var planlagt en kampavstemning mellom Beckstein og Huber i CSU-fraksjonen i Bayern, men da Stoiber valgte å bli i Bayern kom det aldri til noen avstemning.

Etter at Stoiber 18. januar 2007 gjorde kjent at han ville gå av høsten samme år, ble CSUs landdagsfraksjon enig om å støtte Beckstein som etterfølger som ministerpresident. 9. oktober 2007 ble han valgt av den bayerske landdagen med 122 av 178 stemmer.

Politisk står Beckstein for harde metoder i bekjempelsen av terror og en streng innvandringspolitikk. Han tar til orde for flere fullmakter til politiet, betydelig mer omfattende overvåkning og strengere straffer. Videre ønsker han å bruke forsvaret til å bekjempe trusler inne i landet.

Han er aktiv i kirkelig arbeid, og sitter i kirkesynoden i Evangelisch-Lutherische Kirche in Bayern og i styret i organisasjonen ProChrist.

Beckstein er gift og har tre barn.

## Publikasjoner
* med Steffen Kern: *Worauf es ankommt*. Hänssler Verlag, Holzgerlingen 2006, ISBN 3-7751-4299-1.
* *Die zehn Gebote. Anspruch und Herausforderung*. Hänssler Verlag, Holzgerlingen 2011, ISBN 978-3-7751-5191-7.

## Referanser